מדינת ישראל מוגדרת עוד מימי הקמתה כמדינת לאום יהודית ודמוקרטית. אחרי מאות שנים של רדיפות פיזיות ורוחניות כנגד העם היהודי באירופה ובארצות האסלאם – נקבצו להם היהודים והגיעו לארץ אבותיהם לקיים כאן עצמאות רוחנית, דתית ומדינית. מדינת הלאום היהודית נועדה, כמו כל מדינת לאום, לספק לתושביה וכן גם ליהודים מחו"ל הגנה מפני רדיפות פיזיות, משפטיות כלכליות וכו'.
בשנים האחרונות החלה להתעורר ביקורת על סמלי המדינה בטענה שהם אינם מייצגים כ-25% מכלל האזרחים במדינה, כשהכוונה היא לאזרחיה הלא יהודים של המדינה. הטענה, ויש בה הרבה מן הנכון, היא שערבי ישראלי, המשרת את המדינה, משלם מסים וכו' – אינו יכול להזדהות עם ההמנון או עם סמלי המדינה האחרים, כיוון שהם מקשרים בין עם ישראל למדינת ישראל. אך יש להבין כי טענה זו מקורה ברצונם של הערבים אזרחי ישראל וחלק מהיהודים בישראל, לשנות את הזהות הלאומית של ישראל ולהפוך אותה למדינת כלל אזרחיה ולא למדינה בעלת זהות יהודית, כפי שהיא כיום. לטענתי, דרישה זו מפלגת את האחדות השבירה בקרב אזרחי ישראל והיא מלבה את היצרים בין שני הצדדים.
בשל היותה של מדינת ישראל מדינה דמוקרטית היא מחויבת לעקרונות הדמוקרטיים. ישראל מבטיחה בחוקיה שערבים יוכלו לעסוק בכל מקצוע כפי שמועסקים יהודים, התקציבים כיום הניתנים למגזר הערבי דומים לאלו הניתנים למגזר היהודי, וקיים בישראל שנת 2015 מצב בו אזרח ערבי מרגיש שהוא מקבל בדיוק את אותן הזכויות של היהודי. כמובן, למרות הכול, שיש עוד הרבה מה לתקן ומה לשנות, ודרכנו עוד ארוכה למדינה מושלמת ומתוקנת.
בקטע באה לידי ביטוי הצדקה לקיומה של מדינת לאום: הזכות להימנע מרדיפות. הצג את ההצדקה והסבר כיצד באה לידי ביטוי בקטע.
בקטע בא לידי הגורם לשסע הלאומי: היותה של מדינת ישראל מדינת לאום יהודית. הצג גורם זה והסבר כיצד הוא בא לידי ביטוי בקטע.
בקטע באה לידי ביטוי הזכות לשוויון. הצג זכות זו והסבר כיצד היא באה לידי ביטוי בקטע.